
                 Dr. Ing. GHEORGHE CIUHANDU
REFERAT

Privind trecerea din domeniul public al municipiului Timişoara în domeniul privat al municipiului Timişoara, a terenurilor aferente imobilelor cu destinaţia de locuinţă situate în Timişoara, str. Crizantemelor nr. 27 şi str. Zăvoi nr. 6 
Urmare a Hotărârii Consiliului Local Nr. 45 din 24.02.2009, terenurile aferente imobilelor cu destinaţia de locuinţă dobândite în baza prevederilor  Legii nr.61/1990, Legii nr.85/1992, Legii nr.112/1995 si Legii nr.79/1997, pot fi concesionate în vederea extinderii construcţiilor existente. Prin terenurile aferente imobilelor se înţeleg terenurile situate la aceeaşi adresă poştala cu clădirea de locuit, fiind delimitate prin împrejmuiri sau calcane în conformitate cu planul parcelar, întocmit de un proiectant autorizat O.C.P.I. 

Prin adresa cu nr. DP2010-3846/21.04.2010, d-l Samoila Gheorghe, proprietar al imobilului – construcţie situat în str. Crizantemelor nr. 27, ap. 4, înscris în CF. nr.414389-C1-U1, provenită din conversia de pe hârtie a C.F. nr. 126388, top. 16568-16569/IV, a solicitat concesionarea unei suprafeţe de teren în vederea extinderii apartamentului, teren înscris în CF col. 8420, top.16568-16569 – inclus în domeniul public al municipiului Timişoara, conform adresei nr. DP2010-3846/12.05.2010 a B.D.U. 
Prin adresa cu nr. DP2010-6987/10.08.2010, d-na. Ioana Aliona, proprietar al imobilului – construcţie situat în str. Zavoi nr. 6, ap. 1, înscris în CF. nr. 421044-C1-U1, provenită din conversia de pe hârtie a CF nr. 120461, nr. top. 6020/1 a solicitat concesionarea unei suprafeţe de teren în vederea extinderii apartamentului, teren înscris în CF col. 1581, nr. top.6020 – inclus în domeniul public al municipiului Timişoara, conform adresei nr. DP2010-6987/17.08.2010 a B.D.U.
Având în vedere faptul că terenurile aferente imobilelor mai sus menţionate au fost incluse în domeniul public al Municipiului Timişoara, este necesar trecerea acestora în domeniul privat al Municipiului Timişoara, în vederea concesionării lor.
Menţionăm faptul că aceste imobile nu fac obiectul vreunei revendicări în baza Legii 10/2001, Legii 1/2000 şi a Legii 247/2005, şi nici nu figurează litigii pe rolul instanţelor de judecată în evidenţele Serviciului Juridic al Primăriei Municipiului Timişoara, conform adreselor nr. DP2010-3846/17.11.2010 şi DP2010-6897/04.11.2010 ale Serviciului Juridic respectiv adresele Dp20103846/11.05.2010 şi DP2010-6987/16.08.2010 transmise de Serviciul Administrare Fond Funciar.
În vederea întocmirii procedurii de concesionare şi a creării cadrului legal a acesteia, faţă de cele de mai sus,
PROPUNEM:

Emiterea unei Hotărâri a Consiliului Local, care să aprobe trecerea din domeniul public al municipiului Timişoara în domeniul privat al municipiului Timişoara, a terenurilor aferente construcţiilor cu destinaţia de locuinţă dobândite în baza prevederilor  Legii nr.61/1990, Legii nr.85/1992, Legii nr.112/1995 si Legii nr.79/1997, situate în Timişoara, str. Crizantemelor nr. 27, imobil înscris în CF. col. nr. 8420 Timişoara, nr. top. 16568-16569 în suprafaţă de 855 mp şi str. Zavoi nr. 6, imobil înscris în CF col. 1581Timişoara, nr. top. 6020 în suprafaţă de 774 mp.

